open-index/open-wikipedia-markdown huggingface dataset:
Život na Marse

[thumb|Detail výbrusu meteoritu [ALH 84001, kde sa podľa niektorých výskumov nachádzajú pozostatky po „jednoduchom živote“]]
[náhľad|"Leopardie škvrny", formácie na skale v [Jezero (kráter)|krátery Jezero, pozorované roverom Perseverance, ktoré vyznačujú potenciálne známky života]]
**Život na Marse** je v súčasnosti predmetom vedeckých hypotéz, ktoré sa zaoberajú existenciou mimozemského života na Marse – na jeho povrchu či pod ním, a to ako v minulosti alebo potenciálne aj v súčasnosti. Zároveň sa pod pojem život na Marse dá zahrnúť aj potenciálne ľudské osídlenie Marsu, či priamo jeho teoretická premena na planétu podobnú Zemi.

Vedecká obec je rozpoltená a zodpovedanie otázky, či na Marse život existuje či existoval, zostáva bez jasnej odpovede. Otázka samotná naberá značný filozofický rozmer, keďže ak by došlo k objaveniu života na Marse, znamenalo by to revíziu pohľadu na život vo vesmíre. Život na dvoch planétach v slnečnej sústave by znamenal, že život je omnoho rozšírenejší, ako sa teraz vo všeobecnosti usudzuje.

10. septembra 2025 NASA ohlásila nález možných fosílnych známok niekdajšieho života na skale v krátery Jezero, ktorú skúmal rover Perseverance.

Do súčasnosti bolo hľadanie života na Marse neúspešné a neprinieslo žiadny jednoznačný dôkaz, ktorý by život celkom jasne potvrdil, ale ani vylúčili.

## Pozri aj
*Mimozemský život
*Mars
*Mars Science Laboratory
*Mars 2020

## Referencie


## Zdroj

Kategória:Mars
Kategória:Mimozemský život
Karate Tiger I. – Neustúpiť, nevzdať sa

**Karate Tiger** alebo **Karate Tiger I. - Neustúpiť, nevzdať sa** *(angl. No Retreat, No Surrender)* je akčný film z roku 1985 s Kurtom McKinneyom v úlohe *Jasona Stillwella* a Jeanom Claude Van Dammeom v úlohe *Ivana Krushenskeho*.

## Zápletka

*Jason Stillwell* je mladým študentom karate. Trénuje v Los Angeles v telocvični svojho otca. V jeden večer po trénigu prídu do telocvične členovia syndikátu organizovaného zločinu. *Ivan Krushensky*, bossov hrdlorez, napadne Jasonovho otca a zlomí mu nohu. Rodina sa preto rozhodne pre nový život v Seattli. Pre Jasona je náročné prispôsobiť sa a má problémy s miestnymi bitkármi. Raz v noci, potom ako ho zbijú, ho navštívi duch Brucea Leeho. Jason sa zverí do tréningovej prípravy ducha a vypracuje sa z priemerného zápasníka na nepremožiteľného. Miestni zápasníci zorganizujú turnaj v aréne medzi nimi a zápasníkmi zo zločineckého syndikátu, čo je pre Jasona príležitosť stretnúť sa s Ivanom a dať mu čo preto raz a navždy.

## Referencie

Kategória:Filmy USA
Kategória:Filmy z 1985
Kategória:Filmy podľa názvu
Čierny orol (film)

***Čierny orol*** *(angl. Black Eagle)* je americký akčný film z roku 1988 režiséra Erica Karsona s Jeanom Claude Van Dammem v hlavnej úlohe. Odohráva sa na ostrove Malta.

## Zápletka

Nad Stredozemným morom v blízkosti ostrova Malta bol zostrelená stíhačka F-11 Tiger, ktorá mala na palube prísne tajný typ nového laserového navádzacieho systému. Americká vláda vysiela do misie svojho najlepšieho agenta, aby sa k nemu nedostala KGB. Jeho úlohou je zničiť toto zariadenie. KGB má v tej oblasti schopného agenta Andreja (Van Damme), ktorému sa podarí amerického agenta zavraždiť a nájsť navádzací systém. Odvetným krokom CIA je povolanie do akcie Kena Taniho (Sho Kosugi) - Čierneho orla, proti ktorému KGB vyšle tím zabijakov. Keďže sa nevyrovnajú schopnostiam majstra bojových umení, KGB zákerne unesie Taniho deti, aby ho donútila spolupracovať.

## Externé odkazy
* 
* 

Kategória:Filmy USA
Kategória:Filmy z 1988
Kategória:Filmy podľa názvu
Monaco Forever

***Monaco Forever*** je americká komédia režiséra Williama A. Leveyho z roku 1984 s Charlesom Pittom v hlavnej úlohe. Charles Pitt hrá Michaela, amerického zlodeja šperkov, ktorý plánuje vylúpiť obchod so šperkami v Monaku a na svojej ceste stretáva množstvo rôznych postáv.

## Externé odkazy
* 
* 

Kategória:Filmy USA
Kategória:Filmy z 1984
Kategória:Filmy podľa názvu
Súkromná značka

Pod pojmom **súkromná** (taktiež **privátna**, **vlastná** alebo **maloobchodná**) **značka** rozumieme najmä výrobky vyrábané pre konkrétny obchodný reťazec.

Rozlišujeme niekoľko druhov súkromných značiek a to *klasickú súkromnú značku, súkromnú značku totožnú s názvom reťazca, diskontnú súkromnú značku a značku rezervovanú pre vybraný obchodný reťazec*.

**Klasická súkromná značka** predstavuje normálnu maloobchodnú značku výrobcu. Názov výrobcu produktu a názov značky nie sú rovnaké.
Klasická súkromná značka má svoje výhody aj nevýhody. Medzi výhody môžeme zaradiť najmä to, že značka určuje nielen značku reťazca, ale aj klasickú súkromná značku. Nevýhodou tohto druhu súkromnej značky sú vyššie marketingové náklady, vysoké investície do vývoja úplne nových značiek a nižšia podpora predaja a takisto i imidžu predajného reťazca.

**Súkromná značka totožná s názvom reťazca** - táto značka je totožná s názvom obchodného reťazca. Je nositeľom imidžu reťazca a taktiež vyjadruje stratégiu služieb poskytovanú spotrebiteľom. Tento druh maloobchodnej značky prináša významné výhody najmä vo forme synergických efektov a v nemalej miere podporuje imidž reťazca. Nevýhodou, je skutočnosť, že výrobky so značkou totožnou so značkou obchodného reťazca priamo ovplyvňujú názor zákazníka na reťazec.

Súkromná značka totožná s názvom reťazca môže mať prémiový charakter, čo znamená že je určená verným zákazníkom, ktorí hľadajú vyššiu kvalitu výrobkov.

**Diskontná súkromná značka** - pre tento druh značky je typické zvýrazňovanie ceny. Prínosom tohto druhu značky je, že aj v období nižšej kúpnej sily môže zabezpečiť vynikajúci odbyt. Ďalšou výhodou je, že s propagáciou značky sú spojené nižšie výrobné náklady a tiež pozitívne vplýva na imidž reťazca. Medzi nevýhody sa rátajú nižšie marže, značné zníženie odbytu iných druhov výrobkov. 

**Značka rezervovaná pre vybraný reťazec** sa nachádza na rozhraní maloobchodnej značky a výrobnej značky. Vlastníkom tohto druhu značky je výrobca, ktorý určuje, ktoré druhy reťazcov môžu predávať jeho výrobky. Výhodou pre kupujúceho je nižšia cena, ale spravidla je nižšia cena spojená aj s nižšou kvalitou. Medzi hlavné nevýhody patrí sporné vlastnícke právo na značku a nízka marketingová podpora zo strany výrobcu a predávajúceho.
Južná pošta

**Južná pošta** môže byť:
*román Ladislava Balleka z roku 1974, pozri Južná pošta (román)
*film nakrútený podľa tohto románu, pozri Južná pošta (film)
Brezina

**Brezina** môže byť:

* porast brezy, pozri breza (rod)
* obec na Slovensku, pozri Brezina (okres Trebišov)
* vrch v Bachurni (), pozri Brezina (vrch v Bachurni)
* vrch (509,3 m n. m.) v Myjavskej pahorkatine pri meste Stará Turá, pozri Brezina (vrch v Myjavskej pahorkatine)
* vrch (264,6 m n. m.) v Ondavskej vrchovine, pozri Brezina (vrch v Ondavskej vrchovine)
* rozsiahly lesopark v Trenčíne, pozri Lesopark Brezina
* chránené územie v TANAP-e, pozri Brezina (prírodná rezervácia)
* potok v Gemeri, pozri Brezina (prítok Muráňa)
* priezvisko, pozri Brezina (priezvisko), napr.:
** Ivan Brezina (* 1967), český novinár
** Ján Brezina (1917 – 1977), slovenský básnik a literárny vedec
** Thomas Brezina (* 1963), rakúsky spisovateľ a televízny moderátor

## Pozri aj
* Brezinka
* Breziny
* Březina
Montex

Areál firmy **Montex** v obci Rovinka v blízkosti Bratislavy je stavba, ktorá bola podľa projektu Ing. Arch. Máriusa Žitňanského, Phd. (z r. 1998-1999) realizovaná v dvoch etapách v priebehu rokov 1999- 2006.

## Stavba
Areál firmy Montex sa nachádza v obci Rovinka v blízkosti Bratislavy. Je situovaný pri hlavnom cestnom ťahu v susedstve s obecným úradom. Svojim hmotovo-architektonickým riešením plynulo nadväzuje a rozvíja novovzniknutý plán obce vytvorenia námestia v okolí obecného úradu. Areál so svojimi objektami výškovo neprevyšuje okolitú zástavbu a rešpektuje jej vidiecky charakter. Celková realizácia prebehla v dvoch etapách.

### I. etapa 1999-2002
V prvej etape bola postavená jednopodlažná budova predajne s menším skladom hygienické zázemie personálu a šatne. Jej prísne kubický tvar je podporený čistotou dispozičného riešenia a úzkou paletou použitých materiálov v interiéri a exteriéry (sklo, vlnitý plech vo svojej prirodzenej farebnosti, stena z nasucho kladeného kameňa), ktoré architekt prezentuje vo svojej strohosti a jednoduchosti s dokonale zvládnutým detailom. Areál je ohraničený stenou z roštovej drôtenej konštrukcie s nasucho kladeným kameňom.  Toto riešenie v prvej etape pripomínalo realizáciu Herzoga s de Meuronom v Napa Valley avšak dokončením druhej etapy architekt potvrdil jedinečnosť svojho návrhu.

### II. etapa 2002-2006
V druhej etape bol zrealizovaný dvojpodlažný objekt s administratívnymi priestormi, predajňou archívom a serverovňou. Svojou hmotou, ktorá je rozdelená úzkou štrbinou so schodiskom dotvára charakter areálu. Na poschodí nad vstupom je najväčší priestor zasadačka presvetlený úzkym pásom okien v úrovni podlahy s výhľadom na námestie. Efekt  koncentrovanosti v zasadačke zvýrazňuje plná stena v úrovni horizontu so zaoblenými rohmi. Kancelárie sa nachádzajú po obidvoch stranách budovy a navonok s veľkoformátovým presklením, do námestia vedú na dlhý balkón.

Rozmiestnenie funkcií: Na prízemí smerom do dvora majú miestnosti pracovníci predaja a skladov je tu aj kotolňa. Nad nimi je administratíva pre hlavnú činnosť firmy (montáže) v bloku do námestia je na poschodí vedenie so spomínanou zasadačkou na severnom konci pod nimi archív a server. Celkovo budova pôsobí ako ostrouhlí dynamický objem vyrastajúci nad kamennými múrmi vyvolávajúci dojem vznášania sa. Na zem dopadá len ozdobným oblúkom na najvzdialenejšej strane. Materiálová paleta je podobná ako pri objekte z prevej etapy.

## Ocenenia
* cena časopisu Arch za rok 2003 (ocenenie za I. etapu) 
* cena za architektúru CE.ZA.AR (ocenenie za II. etapu a celkový výraz)

## Zdroje
* *Slovenská architektúra od Jurkoviča po dnešok*, Matúš Dulla, vydavateľstvo Perfekt, 2007
* *Architektúra Slovenska v 20. storočí*, Matúš Dulla-Henrieta Moravčíková, vydavateľstvo Slovart, 2002
* časopis Arch 8, 2003
* časopis Arch 11, 2006
* https://web.archive.org/web/20050302093202/http://www.inzine.sk/article.asp?art=9549

Kategória:Stavby v Bratislave
Ľubovňa

**Ľubovňa** môže byť skrátene:
* starší názov dnešnej Starej Ľubovne, pozri Stará Ľubovňa
* Ľubovniansky hrad

## Pozri aj
*Nová Ľubovňa
*okres Stará Ľubovňa
Poľské Sliezsko

**Poľské Sliezsko** je časť Sliezska, ktorá v roku 1918 pripadla Poľsku.

Administratívne je v súčasnosti (od 1. januára 1999) rozdelené medzi vojvodstvá Dolnosliezske, Lubušské, Opolské, Sliezske, malá časť je súčasťou Veľkopoľského vojvodstva (územie juhozápadne od Bojanowa, Kaczkowo s okolím, Rychtal, Bralin, Sosnie, Domaslów).

## Pozri aj
* Sliezsko
* Pruské Sliezsko
* České Sliezsko

Kategória:Poľsko
Kategória:Sliezsko
Brezina (priezvisko)

**Brezina** je slovenské priezvisko. Najčastejšie je vo Východnej (okres Liptovský Mikuláš), Nitre a Trnave.

## Známi nositelia
Pozri v článku Brezina.

## Pozri aj
* Březina (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Rakúsku
Kúpalisko Eva

thumb|right|Budova vnútorného plaveckého bazéna kúpaliska Eva
**Kúpalisko Eva** je funkcionalistické kúpalisko v Piešťanoch.

Spolu so Zelenou žabou v Trenčianskych Tepliciach a kúpaliskom v Rajeckých Tepliciach je vynikajúcim predstaviteľom dobovej architektúry tohto funkčného druhu, napriek tomu, že výtvarný názor autorov bol bližší klasickým vzorom a tradícií, o čom svedčia aj ich ostatné stavby realizované v Piešťanoch.

## Poloha a dejiny
[thumb|right|Eva v roku [1935]]
Termálne kúpalisko leží na ostrove Kúpeľný ostrov s teplými liečivými prameňmi a bolo vybudované v rokoch 1933/1934, čo bolo poslednou stavebnou činnosťou Winterovcov na Kúpeľnom ostrove. Symetrická kompozícia zúžila voľbu vyhovujúcich riešení a negatívne ovplyvnila aj možnosť rozvinúť kvalitatívne nový, účelne členený architektonický celok.

## Možnosti rekreácie
Kúpalisko pozostáva z 25-metrového krytého bazéna, ktorý je v súčasnosti (2019) pre zlú statiku strechy mimo prevádzky, z otvoreného 50-metrového bazéna so skokanským mostíkom, ktorý je pre zlý technický stav uzavretý, z detského otvoreného bazéna, z priestorov príslušenstva a z plôch vyhradených na slnenie. V areáli sú aj dva antukové tenisové dvorce, ihrisko na plážový volejbal a streetball. Autormi boli bratislavskí architekti Franz Wimmer a Endre Szőnyi, zatiaľ čo Václava Kolátora, bývalého pretekárskeho plavca a autora článkov o bazénoch, získal na spoluprácu Wimmer, ktorý bol súčasne profesorom na nemeckej technike v Prahe. V 21. storočí bol v areáli dostavaný nový detský bazén a šmykľavka.

## Ako plynul čas
V čase vzniku projektu už prevládalo funkcionalistické chápanie tvorby, takže architektúra je strohá. Určujúca je skladba nezdobených pravouhlých hranolov. Svojbytným dielom je oblúkový skokanský mostík. Kúpalisko bolo viackrát rekonštruované, úpravy sa dotýkali predovšetkým technológie, avšak v poslednej štvrtine 20. storočia pristavili nový vstupný objekt. Časom došlo aj k obmedzeniu prítoku termálnej vody a k potlačeniu výlučnej funkcie termálneho kúpaliska na prospech zvyčajného štandardu. Kúpalisko Eva je domovom piešťanských plavcov a vodných pólistov, pôsobia tu dva plavecké kluby a jeden vodnopólový, pričom práve ten v súčasnosti kúpalisko vo vlastníctve piešťanských kúpeľov ako nájomca prevádzkuje. Eva bola odrazovým mostíkom pre viacerých vrcholových športovcov. Vyrástla tu, okrem iných výborných plavcov, dvojnásobná olympijská medailistka Martina Moravcová.

## Základné informácie

## Použitá literatúra
* Slovenská architektúra od Jurkovičova po dnešok – Matuš Dulla, rok vydania 2007
* Architektúra na Slovensku 1918 – 1945 - Martin Kusý
* Slovenská architektúra a česká avantgarda 1918 – 1939 - Ladislav Foltyn, rok vydania 1993

Kategória:Stavby v Piešťanoch
Kategória:Kúpaliská na Slovensku
Piešťany
Krvavý šport (film)

***Krvavý šport*** *(angl. Bloodsport)* je americký akčný film z roku 1988, ktorý režíroval Newt Arnold s Jeanom Claude Van Dammem v hlavnej úlohe ako Frank W. Dux. Hoci film zaznamenal malý komerčný úspech, považuje sa, podľa nadšencov bojových umení, za kultovú klasiku, pretože zobrazuje veľmi rôznorodé medzinárodné bojové štýly spomedzi mnohých od kung-fu cez Jeet Kune Do až po Muay Thai.

## Zápletka

Film sa údajne zakladá na skutočnom prípehu a je umiestnený do obdobia od roku 1975 po 1981. Je to príbeh Američana Franka W. Duxa (Jean Claude Van Damme), ktorý od mladosti trénoval Ninjutsu u japonského majstra bojového umenia, Senza Tanaku (Roy Chiao). Pôvodne aby vzdal svojmu mentorovi vďaku a rešpekt za to, že mu umožnil trénovať, po smrti Tanaku a jediného syna, Dux odchádza do Hongkongu, aby sa zúčastnil Kumite - ilegálneho a tajného freestyle turnaja bojových umení, kde porazený nie vždy prežil. Turnaja sa zúčastňujú najlepší zápasníci bojových umení na svete a uskutočňuje sa každých päť rokov.

Kategória:Filmy USA
Kategória:Filmy z 1988
Kategória:Filmy podľa názvu
Kickboxer (film)

***Kickboxer*** je americký akčný film režiséra Marka DiSallea z roku 1989 s Jean Claude Van Damme v hlavnej úlohe. Tak ako jeho predchádzajúci film, Krvavý šport, aj tento film je prehliadkou Van Dammeovho jedinečného bojového štýlu.

## Zápletka

Príbeh sleduje Kurta Sloana (Van Damme), asistenta jeho brata Erica (Alexio), ktorý je americkým šampiónom v kickboxe. Kurt s Ericom cestujú do Bangkoku, aby sa posavili Tong Poovi (Qissi), thajskému šampiónovi. Hoci už v prvom kole zistia, že ho Eric nepremôže, je príliš hrdý na to, aby sa vzdal a vracia sa do fingu, napriek tomu, že Kurt je proti tomu. Eric naďalej dostáva drsné údery aj potom, ako Kurt hodí do ringu ručník. Tong Po neprestáva Erica brutálne mlátiť a paralyzuje ho v ringu. 
Kurt sľúbi, že pomstí svojho brata a porazí Tonga Po v ringu a odchádza do odľahlej oblasti Thajska, aby tam trénoval u slávneho trénera, Xiana Chowa, ktorý mu pomôže stať sa majstrom Muay Thai – Thajského boxu. Ako sa stáva čím ďalej tým viac silnejším, miestni thajskí gangstri sa začínajú obávať, že bude zasahovať do ich podzemných kickbox-súbojov a tlačia ho do smrtiaceho zápasu proti Tong Poovi. Bojujú proti sebe "starodávnym spôsobom" a to tak, že bojovníkom omotajú okolo dlaní konopné povrazy, tie namočia do živice a potom ich ponoria do rozbitého skla, aby zmenili ich ruky na smrteľné zbrane. V epickom záverečnom zápase majú Kurt a Tong Po tváre na nepoznanie a na záver Kurt utlčie Poa. Víťazstvo a pomsta je jeho.

Kategória:Filmy USA
Kategória:Filmy z 1989
Kategória:Filmy podľa názvu
Ármin Hegedűs

**Ármin Hegedűs** (* 5. október 1869, Szécsény – † 2. júl 1945, Budapešť) je významným predstaviteľom budapeštianskej architektonickej scény. V roku 1896 založil spolu s Henrikom Böhmom ateliér, v ktorom spoločne pôsobili. Bol ovplyvnený maďarskou a wagnerovskou secesiou a jeho spoločnú tvorbu s Böhmom možno charakterizovať ako monumentálny historizmus.

## Vybrané diela

* Irma - balneoterapia (s Henrikom Böhmom), Piešťany, Kúpeľný ostrov 4, 1909-1912
* Thermia Palace (s Henrikom Böhmom), Piešťany, Kúpeľný ostrov 12, 1909-1912
* Kúpeľná budova Pro Patria (s Henrikom Böhmom), Piešťany, Kúpeľný ostrov 18, 1915-1916

## Referencie

*Architektúra Slovenska v 20. storočí, Vydavateľstvo SLOVART, 2002, Matúš Dulla, Henrieta Moravčíková, str. 469
*20. storočie, Dejiny slovenského výtvarného umenia, Slovenská národná galéria, Bratislava 2000, Zora Rusinová a kolektív, str. 212

Kategória:Narodenia v 1869
Kategória:Úmrtia v 1945
Kategória:Maďarskí architekti
Skopolamín

**Skopolamín** (inak aj **(9-metyl-3-oxa-9-azatricyclo[3.3.1.02,4]nonan-7-yl) 3-hydroxy-2-phenylpropanoát**) je alkaloid odvodený od tropánu, pôvodne izolovaný zo skopólie japonske (*Scopolia japonica*) a ľuľkovca zlomocného (*Atropa belladonna*). Vyskytuje sa aj v iných rastlinách, napríklad durman obyčajný (*Datura stramonium*) alebo blen čierny (*Hyoscyamus niger*).

## Vlastnosti
Hnedá látka, topí sa pri nízkej teplote.

## Pôsobenie
Pôsobí podobne ako parasympatolytikum a spazmolytikum, má excitačné účinky na centrálnu nervovú sústavu a pôsobí na žľazy s vnútorným vylučovaním.

## Využitie
Používa sa ako liek na uvoľňovanie kŕčov hladkého svalstva (koliky apod.), pri chorobe z cestovania, zvracaní a nauzei.

## Referencie

## Iné projekty

Kategória:Parasympatolytiká
Kategória:ATC A04AD – Iné antiemetiká
Kategória:Eponymické termíny v chémii
Kategória:Alkaloidy
Architektonická funkcia

**Architektonická funkcia** je funkcia architektonického diela. Prejav a realizácia súboru vlastností architektonického objektu, ktoré napĺňajú jeho celkové poslanie. Zahŕňa viaceré zložky ako napríklad praktický účel, umeleckú a reprezentatívnu funkciu a podobne. Plnohodnotné architektonické dielo má obvykle širokú škálu funkcií.

## Príklad
Napríklad národné divadlo slúži na veľké divadelné predstavenia, má reprezentatívne interiéry s výtvarnými dielami, ktoré odkazujú na národné dejiny, výnimočný vonkajší vzhľad a osobité umiestnenie v metropole.

## Architektonická funkcia a funkcionalizmus
Užšie sa pod architektonickou funkciou rozumie praktický účel stavby. Takéto chápanie absolutizoval funkcionalizmus, presadzujúci modernú nezdobenú architektúru, riadiac sa heslom forma je vyjadrením funkcie. Pozornosť ktorú funkcionalizmus venoval funkcii pri plánovaní mesta, našla svoj výraz v Aténskej charte.

## Literatúra
*Kol. autorov: *Encyklopedia Beliana - Prvý zväzok A - Belk*, Encyklopedický ústav Slovenskej akadémie vied, Bratislava, 1999, 357 s., ISBN 80-224-0554-X

Kategória:Architektonická terminológia
Moderná architektúra

[náhľad|''Barcelonský pavilón'' [Ludwig Mies van der Rohe ]]
[náhľad|''[Dom Rietvelda a Schröderovej* [[Gerrit Rietveld]], [[Utrecht]]]]

*'Moderná architektúra''' (nie je synonymum termínu "súčasná architektúra") je termín označujúci množstvo štýlov s podobnou architektúrou, hlavne zjednodušením formy a elimináciou ornamentov. Štýl sa vyvinul začiatkom 20. storočia. Popularitu získala na konci druhej svetovej vojny a stala sa dominantným štýlom priemyselných a spoločenských budov pre nasledujúce tri dekády. Charakteristiky a pôvod modernej architektúry sú stále predmetom diskusií.

## História
Niektorí historici vidia vývoj Modernej architektúry ako sociálnu záležitosť, úzko spätú s modernosťou a osvietenstvom. Podľa nich je teda moderný štýl výsledok politickej a sociálnej revolúcie. Ďalší názor vychádza z toho, že sa vyvinula z dostupnosťou materiálov ako oceľ, betón a sklo a vynálezom novým stavebných techník počas Priemyselnej revolúcie.

Krištáľový palác od Josepha Paxtona z roku 1851 bol prvý príklad zasklenej železnej konštrukcie.

## Referencie

## Pozri aj
* Staatliches Bauhaus
* High-tech architektúra

## Iné projekty
 

## Externé odkazy
* Register modernej architektúry Slovenska 

## Zdroj
Zimná záhrada

náhľad|Zimná záhrada
náhľad|Zimná záhrada pričlenená k rodinnému domu

**Zimná záhrada** je zasklená konštrukcia pričlenená k budove. Pri vhodnom zakomponovaní do fasády a hmoty objektu zimná záhrada harmonicky dotvára objekt. Plní obytnú a estetickú funkciu, t. j. rozširuje obytný priestor domu a zlepšuje kontakt človeka s prírodou. Zimná záhrada v dnešnej dynamickej a hektickej dobe umožňuje jej obyvateľom sa bez obmedzenia komfortu ocitnúť v ktoromkoľvek ročnom období uprostred prírody. Nemusí byť iba malým kúskom prírody s exotickou flórou a prípadne i faunou, ale plnohodnotnou časťou domu či bytu.

## Konštrukčné riešenie
Existujú viaceré konštrukčné riešenia. Od zasklenia balkónovej lodžie až po veľkorysú prístavbu rodinného domu alebo bytovky. Zo stavebno-technického hľadiska sa zimná záhrada klasifikuje ako samonosná konštrukcia. V spodnej časti sa kotví do betónového základu, murovanej podmurovky, respektíve lodžie alebo balkónu, v hornej časti do priľahlej steny. V prípade drevených domov je kvôli charakteru dreveníc ukotvená taktiež do základu ale podmurovka je nahradená drevenou konštrukciou vychádzajúcej so samotnej konštrukcie a štýlu drevenej budovy. Jej architektúra musí byť v súlade so vzhľadom budovy ktorej je súčasťou, vychádzať z jej prevádzkových vzťahov a jej tvar, veľkosť, materiály a farby musia korešpondovať s celkovou architektúrou a zhodnotiť ju, dodať jej zaujímavý príťažlivý vzhľad. Môže rozširovať jedáleň, halu, obývaciu izbu, byť herňou, pracovňou, celoročne zobytniť strešnú terasu, podkrovný priestor. Taktiež môže byť súčasťou krytého bazéna alebo fitnes. 

## Rozdelenie zimných záhrad
* na pestovanie rastlín 
* ako energetický systém na pasívne využitie slnečnej energie 
* ako súčasť obytného priestoru

### Zimná záhrada na pestovanie rastlín – skleníka
* veľkoplošné zaskelenie 
* malé začlenenie do domu 
* malý sklon strechy
* dostatočne veľký vzduchový priestor nad vegetáciou 
* dobré možnosti vetrania a tienenia
* možnosť vykurovania 
* veľké klimatické výkyvy

### Zimná záhrada ako energetický systém
* strmé zasklené plochy južne orientované (45o-60o) 
* možné včlenenie nepresklených obvodových plôch do vlastného domu 
* priame, regulované prúdenie vzduchu do domu vetracími oknami a dverami 
* nepriame prúdenie vzduchu do domu prostredníctvom vzduchových kanálikov z kameňa alebo kovu 
* akumulačné hmoty rozdielnych druhov

### Zimná záhrada ako obytný priestor
* zasklenie izolačným sklom s nízkoemisnými vrstvami na stabilizáciu mikroklímy 
* zmenšenie zasklených strešných plôch 
* dobre izolované masívne obvodové steny 
* vysoký podiel akumulačných plôch, masívne zadné steny, strechy a podlahy 
* začlenenie do domu 
* dobré vetracie a tieniace možnosti 
* nízke teplotné výkyvy 
* málo zelene

Kategória:Architektonické prvky
Kategória:Skleníky
Sputnik 4

**Kosmičeskij korabľ 1**, **Korabľ-sputnik 1** alebo **Sputnik 4** bola sovietska kozmická loď z programu Sputnik, fakticky išlo o testovací let lode Vostok, ktorá mala byť použitá na pilotovaný let. Odštartovala 15. mája 1960, ale chyba v navigačnom systému loď nasmerovala loď zlým smerom, takže namiesto pádu do atmosféry sa dostala na vyššiu obežnú dráhu a tam odhodila návratový modul. Loď znovu vstúpila do atmosféry 5. septembra 1962 a jej kúsok dopadol na hlavnú ulicu v meste Manitowoc  štáte Wisconsin (USA). Návratový modul vstúpil do atmosféry 15. októbra 1965.

Kategória:Program Sputnik
Kategória:Program Vostok
Kategória:Kozmonautika v 1960
Vežový dom

**Vežový dom** môže byť:
*dom v tvare veže, pozri veža a dom
*typ izolovaného schodiskového bytového domu, pozri vežový dom (architektúra)
*typ masívneho stredovekého kamenného domu, pozri vežový dom (stredovek)

## Pozri aj
*Vežové domy (Miletičova, Bratislava)
Pavlačový dom na Kalinčiakovej ulici v Bratislave

**Pavlačový dom** na Kalinčiakovej ulici 2 a 4 v Bratislave je dielom architekta Klementa Šilingera a bol postavený v roku 1931.

Pred realizáciou bytového komplexu na Walterskirchenových pozemkoch v Bratislave, známejších skôr ako Avion, bolo presťahované pôvodné chudobné obyvateľstvo z chatrčí na týchto pozemkoch do pavlačového domu navrhnutého Klementom Šilingerom. Tento dom im slúžil ako náhradné ubytovanie. Pozostával z malých, jedno a dvojizbových bytov. Do bytov sa vstupovalo z pavlače prístupnej z dvoch schodiskových veží. Tieto veže spolu s pavlačami tvorili dynamickú fasádu uličného priečelia. Naopak, dvorová fasáda bola stroho jednoduchá až racionálna. Pôvodná farebnosť objektu bola bielo-červená, pričom do popredia vystupovali biele subtílne pavlače na červenom pozadí domu. Jeho hmotu a ráz v podstate určuje jeho základná funkcia.

Realizácia tohto pavlačového domu s náhradnými bytmi je jediná spomedzi Šilingerovej funkcionalistickej tvorby bytových domov.

## Galéria

Súbor:Pavlacovy dom Kalinciakova Bratislava 2.jpg|Pavlačový dom na Kalinčiakovej ulici v Bratislave
Súbor:Pavlacovy dom Kalinciakova Bratislava 1.jpg|Pavlačový dom na Kalinčiakovej ulici v Bratislave
Súbor:Pavlacovy dom Kalinciakova Bratislava 3.jpg|Pavlačový dom na Kalinčiakovej ulici, pohľad z Družstevnej ulice
Súbor:Pavlacovy dom Kalinciakova Bratislava 4.jpg|Pavlačový dom na Kalinčiakovej ulici, pohľad z Družstevnej ulice, detail


## Použitá literatúra
* Architektúra Slovenska v 20. storočí, Vydavateľstvo SLOVART, 2002, Matúš Dulla, Henrieta Moravčíková, str. 107-109, 366
* 20. storočie, Dejiny slovenského výtvarného umenia, Slovenská národná galéria, Bratislava 2000, Zora Rusinová a kolektív, str. 217, 218

Kategória:Klement Šilinger
Kategória:Stavby v Bratislave
Bow Wave

**Bow Wave** je česká hip-hopová skupina pochádzajúca z Karlových Varov. 

Skupina je na scéne od roku 1997. V tejto dobe to bol štvorčlenný projekt, ale ako to už chodí, tak sa udiali zmeny, ktoré skupinu upravili do dnešnej podoby. Pôvodní členovia kapely boli Jéni Smílka (Yehně, jeck jack), Máry Kotvičky, KrýGrosse, Štikouna a Melounka. Po odchode vokalistky na skúšku do Ameriky sa skupina začala obzerať po iných smeroch tvorby. 

Prevrat nastal začiatkom leta 2001 keď skupina po dohode vyskúšala možnosť spolupráce s dvojicou mc´s – Emsou a Blayinom, ktorí v tej dobe rozbiehali (a zároveň aj ukončili) projekt z názvom *Tichá Voda*. Už prvá skúška naznačila perspektívu spojenia Emsovho repertoáru s inštrumentálnym podkladom kapely. Zo začiatku boli spojené pôvodné podklady s pôvodnými textami, až potom sa začaly konštruovat tracky, od základného kameňa. Do zoskupenia sa pripojil Hanz, ktorého videl Emsa podávať slušný výkon a pritiahol ho so sebou, pretože gitara sa zdala byť logicky nepostrádatelná.

## Diskografia
* Lyca (1999)
* Bow Wave II. (2001)
* Sami z dat (2002)
* Aperitiff (2003)
* EMIgrant (2004)
* Spotřebič (2007)

Kategória:České hudobné skupiny
Uhličitan

**Uhličitan** alebo **karbonát** (CO32-) je chemická zlúčenina, soľ kyseliny uhličitej, tvorenej katiónom a uhličitanovým aniónom.  

Uhličitan sodný (*sóda* alebo *natron*) a uhličitan draselný (*potaš*) sa používa už od staroveku na čistenie a konzerváciu, ako aj na výrobu skla. Uhličitany sa široko používajú v priemysle, napr. pri tavení železa, ako surovina na výrobu portlandského cementu a vápna, v zložení keramických glazúr a ďalšie. 

## Iné významy

Názov karbonát (nie však názov uhličitan) sa môže vzťahovať aj na ester kyseliny uhličitej, t. j. organickú zlúčeninu obsahujúcu skupinu C (=O) (O–)2 . 

V geológii výraz karbonát či uhličitan môže označovať uhličitanové minerály alebo uhličitanové horniny (ktoré sú tvorené hlavne uhličitanovými minerálmi). Obidvom dominuje uhličitanový ión, CO32-. Uhličitanové minerály sú v chemicky vyzrážaných sedimentárnych horninách veľmi rozmanité a všadeprítomné. Najbežnejšie sú:
* kalcit, chemicky uhličitan vápenatý - CaCO 3, hlavná zložka vápenca (rovnako ako hlavná zložka lastúr mäkkýšov a koralových kostier); 
* dolomit, t. j. uhličitan horečnato-vápenatý - CaMg(CO3)2.

## Rozpustnosť
S výnimkou uhličitanu amónneho a uhličitanov alkalických kovov sú prakticky nerozpustné vo vode, avšak rozpúšťajú  sa v vo vode s rozpusteným CO2 za vzniku rozpustných hydogenuhličitanov podľa reakcie:
: CO32-(s) + H2O(l) + CO2(aq) → 2 HCO3-(aq)

## Vznik
Vznikať môžu zrážacou reakciou rozpustného uhličitanu s roztokom soli príslušného prvku:
: Na2CO3 + CaCl2 → CaCO3 + 2 NaCl

## Známe uhličitany
* CaCO3- uhličitan vápenatý
* MgCO3- uhličitan horečnatý
* FeCO3- uhličitan železnatý
* Na2CO3 – uhličitan sodný
* K2CO3 – uhličitan draselný

## Iné projekty

Kategória:Anióny

Kategória:Zlúčeniny uhlíka
Uzákonenie

**Uzákonenie** (nedokonavý vid: **uzákoňovanie**) môže byť:
* v práve: 
** vyhlásenie niečoho za zákon, urobenie niečoho zákonom, zákonné ustanovenie niečoho, pozri pod zákon
** urobenie niekoho alebo niečoho zákonným (napr. uzákonenie dieťaťa) 
* vyhlásenie niečoho za záväzné
* v jazykovede: kodifikácia (napríklad uzákonenie spisovnej slovenčiny = kodifikácia spisovnej slovenčiny), pozri kodifikácia (jazyk)

## Referencie
Budova UNESCO v Paríži

**Budova UNESCO v Paríži** bola postavená v rokoch 19551958. Stavba je víťazným návrhom učiteľa Bauhausu a architekta Marcela Breuera, architekta Bernarda Zehrfussa a inžiniera Pier Luigi Nerviho v súťaži vypísanej roku 1952. Jednotlivé návrhy hodnotila porota zvučných mien ako Walter Gropius, Lucio Costa, Le Corbusier, Sven Markelius a Ernesto Rogers. 

## Poloha
Realizácia budovy je navrhnutá v urbanistickom kontexte tak, že symetricky uzatvára zo severu polkruhové námestie Fontenoy. Dopomohla k tomu aj obľúbená forma M. Breuera v tvare písmena Y. Ďalšie strany Y sú natočené k uliciam, na juhu je to ulica de Suffren a na juhovýchode ulica de Segur. Na ulicami takto vymedzenom priestore sa nachádza administratívna budova, ktorá je prepojená s budovou konferenčnej sály, japonské záhrady a vedľajšie budovy s kanceláriami.

## Hmotovo-priestorové riešenie
Administratívna budova má obrys už spomínaného písmena Y. Pôdorysne pripomína tvar troch zrastených krídel opakujúcich sa na ôsmich podlažiach. Južná strana sa otvára do námestia, ktoré je ohraničené budovou konferenčnej sály. Sú spolu prepojené „sponou“.  V samotnom strede Y sa nachádza komunikačné jadro, od ktorého v každom krídle utekajú chodby k jednotlivým kanceláriam. Na ich konci sú východy s bočnými schodiskami. Tento typ pôdorysu viedol autora k prílišnému vtesnaniu miestností a k vytvoreniu dlhých nekonečných chodieb. Zaujímavosťou tejto stavby je postupné zoštíhľovanie profilu nosných stĺpov smerom k najvyššiemu podlažiu. Povšimnutia hodné je aj výtvarné riešenie betónových vstupných portálov, ktoré su riešené konštrukciou škrupín. Materiál a tvar týchto vstupov podporujú ich akcent k budove. 

Budovu konferenčnej sály navrhol výhradne P. L. Nervim. Inžinier na nej použil betónové lomenice ako steny, strop a strechu. Vďaka svojej architektonickej štruktúre pôsobí stavba zaujímavo v exteriéri aj v interiéri. Vytvára dramatický kontrast s okolím.

## Použitá literatúra
*Haas, F.: *Architektura 20. století*, Praha: Státní pedagogickí nakladatelství, 1978, s. 274, 275, 276, 419.
*Hatje: *Neue strukturen*, Stuttgart: Verlag Gerd Hatje, Stuttgart ,1963, s.54 - 65.
*Hollingsworth, M.: *Architektura 20. století*, Columbus, 1993, s. 135, 136.

## Iné projekty

Kategória:7. obvod (Paríž)
Kategória:Stavby v Paríži
Sputnik 5

[náhľad|Návratová kapsula [kozmická loď|kozmickej lode Sputnik-5 (Korabľ-sputnik 2), so psami Belka a Strelka, v múzeu, v Pamätníku pokoriteľov kozmu v Moskve.]]

**Sputnik 5** (tiež *Kosmičeskij korabľ 2* a *Korabľ-sputnik 2*)  bola sovietska kozmická loď z programu Sputnik, išlo o druhý testovací let lode Vostok a prvý, z ktorého sa naspäť na Zem vrátili živé organizmy. Letu sa zúčastnili dva psy (Belka a Strelka), králik, 45 myší (5 ich neprežilo) a 2 potkany.

## Referencie

## Literatúra
* LÁLA, Petr; VÍTEK, Antonín. *Malá encyklopedie kosmonautiky*. Praha: Mladá fronta, 1982.

## Iné projekty

Kategória:Program Sputnik
Kategória:Program Vostok
Kategória:Kozmonautika v 1960
Elke Deluganová-Meisslová

**Elke Deluganová-Meisslová** (* 1959, Linz) je rakúska architektka.

## Životopis
Na univerzite v Innsbrucku začala študovať jazykovedu, neskôr ako vedľajší odbor psychológiu. Potom sa však rozhodla zmeniť odbor a začala študovať na Technickej univerzite v Innsbrucku pod vedením prof. Othmara Bartha. Po štúdiu architektúry v Innsbrucku odišla do Viedne, kde začala pracovať v ateliéri architekta profesora Wilhelma Holzbauera, kde strávila niekoľko rokov a získavala skúsenosti.

Niekoľko rokov sa so svojim manželom Romanom Deluganom systematicky zúčastňovali na rôznych súťažiach. Výhra súťaže Donau City v roku 1993 bola motiváciou pre vytvorenie vlastného ateliéru. V roku 2004 ho rozšírili o ďalších členov. 

V roku 2006 začala vyučovať na univerzite v Stuttgarte.

## Ateliér Delugan-Meissl
* partneri: Elke Delugan-Meisslová, Roman Delugan, Dietmar Feistel, Martin Josst a Christopher Schweiger
* spolupracovníci: Philip Beckmann, Imke Haasler, Daniela Hensler, Ina Martin, Jörg Rasmussen, Torsten Sauer, Tapio Laßmann, Burkhard Floors, Ruben Van Colenberghe, Sebastian Brunke, Tom Hindelang, Anna Edthofer a Gerhard Gölles

## Projekty
### Realizácie
*Balken, Donau City, Viedeň, bytový dom 1998;
*Oberlaa, Viedeň Obytná zástavba 1998,
*Haus J, Absam, Tirolsko 2000
*Výškový dom Mischek, Donau City, Viedeň 2000
*Obytná a administratívna budova Stadthaus Wimbergergasse, Projekt 7.14, Viedeň 2001
*Bytový dom, Apartments Paltramplatz, Viedeň 2002
*Global Headquarters Sandoz, Novartis Company, Viedeň 2003
*Haus Ray1, rodinný dom, Wien 2003
*Kallco City Lofts, Wienerberg, bytový dom s administratívou a materskou škôlkou, Viedeň 2004;
*Apartmányt "Deep Surface", Unit 8-II Phoenix City, Peking 2004;
*Výškový dom, Wienerberg, Viedeň 2005;
*Haus RT, rodinný dom, Rakúsko 2005;
*Haus Mödling, rodinný dom 2006;
*Bytový dom, Steigenteschgasse, Viedeň 2006;
*Apartmán Oberlech, Vorarlberg 2006;

### Vybrané aktuálne projekty
*Filmmuseum Amsterdam [dokončenie: 2009];
*FH Campus, Viedeň [dokončenie: 2009];
*Porsche Museum, Stuttgart dokončenie: 2008;
*e-Businesspark Simmering "Simply 11", Viedeň [dokončenie: 2008];
*Obytná zástavba Simmering, Viedeň [dokončenie: 2008];
*Strešná nadstavba Fleischmarkt, Viedeň [dokončenie: 2007];

## Zdroje
*projekt 03/06
*Bauer, A.;I. Gumpinger, I.; Kleindienst E.: *Frauenarchitektouren*, Salzburg- Mníchov, Verlag Anton Pustet, 2004

## Externé odkazy
*Elke Deluganová-Meisslová na archiweb.cz
*Oficiálne stránky

Kategória:Narodenia v 1959
Kategória:Rakúski architekti
Kategória:Architektky
Kategória:Osobnosti z Linzu
Karbonát

**Karbonát** alebo **uhličitan** môže byť:
* v chémii: 
** soľ kyseliny uhličitej odvodená náhradou oboch jej kyslých vodíkov katiónmi (katiónom), pozri uhličitan
** ester kyseliny uhličitej (V tomto význame sa tvar "uhličitan" vôbec nepoužíva, nanajvýš vo veľmi zriedkavej podobe "organický uhličitan".)
* v mineralógii:
** *ako typ minerálu* (iné názvy: **karbonátový minerál**, **uhličitanový minerál**, **karbonátový  nerast**): 
*** jeden z minerálov zemskej kôry, ktoré sú soľmi kyseliny uhličitej, príslušník jednej z mineralogických tried (napr. podľa Strunzovej klasifikácie), pozri karbonát (uhličitan v mineralógii) 
*** jeden z nasledujúcich minerálov: kalcit, aragonit,  dolomit
** nedrahokamová odroda diamantu, synonymum: karbonádo, pozri karbonádo
* v petrológii (iné názvy: **karbonátová hornina**, **uhličitanová hornina**):
** hornina (nielen usadená), ktorá primárne obsahuje karbonáty v mineralogickom zmysle (t. j. v praxi najčastejšie minerály kalcit, aragonit, dolomit, magnezit, siderit), napr. horniny vápenec, dolomit, magnezit, siderit, mramor, karbonatit, pozri napr. vápenec, dolomit, magnezit, siderit, mramor, karbonatit
** usadená hornina primárne obsahujúca kalcit a/alebo aragonit a/alebo dolomit, čiže hornina vápenec (najmä v značne čistej podobe) a hornina dolomit, pozri vápenec a dolomit

## Referencie
Slovenské právo

**Slovenské právo** môže byť:
*v minulosti: poddanské zvykové právo na Slovensku, pozri slovenské právo (zvykové právo)
*v súčasnosti: právo Slovenskej republiky, pozri slovenské právo (súčasnosť)
Elipsion

**Elipsion** je dom pri Slnečných jazerách v Senci na ulici Rybárska 23 z rokov 2000-2002.

* **Architekt**: Ivan Matušik
;Spolupracovníci:
* Jozef Pavelčák
* Ján Bustin
* František Šuppa

**Klient**: 
Xénia a Martin Lettrichovci

;Dodávatelia:
* Montzvar Stará Ľubovňa
* Dachstav Malacky 

## Idea
Celková koncepcia domu prezrádza inšpiráciu dizajnom lietadla či lode. Ich dokonalá funkčnosť determinuje aj estetiku.
Treba si všimnúť úzku spätosť so slovenskou ľudovou architektúrou, ktorú prezrádza pôdorys domu a čisto vybielený interiér.

## Konštrukcia
Úzka parcela v Blízkosti Slnečných jazier predurčila jednotraktovú koncepciu domu. Konštrukčný základ domu vytvorilo sedem nosných eliptických rebier z oceľového T profilu, ktoré v sebe integrujú do jedného stavebného korpusu všetky horizontálne i vertikálne konštrukcie. Obal domu pozostáva s pozdĺžnych a priečnych fošien s tepelnou izoláciou a z originálne riešenej dvojplášťovej drevenej škrupiny. Obe čelá elipsovitého segmentu sú zasklené a z vonkajšej strany ukončené plátenou výplňou. Časť vnútorných priestorov je oddelená transparentnými deliacimi posuvnými stenami.

## Interiér
Do interiéru vstupujeme z východnej strany, cez zádverie a zasklené dvere sa dostaneme priamo do spoločenskej časti domu. Oproti vstupu je umiestnené wc a priestor pre kotol, ktorý vykuruje pomocou podlahového kúrenia celý objekt. Všetky povrchy stien pokrýva biela tapeta na báze plastu. Obývacia izba s kuchyňou a s jedálňou tvoria jeden priestor. Kuchyňu tvoria len spodné zásuvné kontajnerové skrinky. Po ľavej strane kuchynskej linky je situovaná malá špajza, po pravej strane je priebežná chodba, ktorú z vonkajšej strany lemujú skrinky. Spoločenská časť domu s krbom a ležérnym nábytkom, ktorý presne zodpovedá životnému štýlu majiteľov domu, delí od okolitého prostredia zasklená stena s výhľadom na hlavný prístup k domu. Na západnej strane domu sa nachádza terasa v lete zastrešená špeciálnou textíliou. Priebežnou chodbou sa popri šatníku, kúpeľni ´(s vaňou, umývadlom, otvoreným sprchovým kútom ) a detskej izby, ktoré sú oddelené od chodby systémom posuvných dverí dostaneme do spálne. Pracovňa je situovaná na severovýchod. V celom dome – na ploche 100 m2 je jednotná kamenná dlažba zo spišského travertínu. Dom okrem zasklených vertikálnych stien s okolím „komunikuje“ aj prostredníctvom strešných okien.

Kategória:Stavby v Senci
Kategória:Diela ocenené Cenou Dušana Jurkoviča
Hossa (priezvisko)

**Hossa** je priezvisko, rozšírené predovšetkým v slovenskom regióne Spiš, najviac v Smižanoch a Spišskej Novej Vsi.

## Známi nositelia
Pozri v článku Hossa.

Kategória:Priezviská na Slovensku
Kategória:Priezviská v Česku
Pátrium

náhľad|Pátrium

**Pátrium** je ocenený dvojgeneračný átriový rodinný dom v Ivanke pri Dunaji od architekta Ivana Matušíka.  

Slovná hra spočíva v spojení troch, pre tento dom charakteristických slov: „átrium“, ktoré vzniká uprostred jeho štyroch traktov, „patio“ (exteriér využívaný ako obytný priestor), ale aj „patria“ – širší výraz pre domov a spätosť s otčinou, ktorý poukazuje na dvojgeneračnosť domu. 

Základným určujúcim faktorom architektonického riešenia je podlhovastý pozemok v zástavbe obce. Na jednej strane pozemku stojí pôvodný rodičovský dom, ktorý bolo treba zachovať – nový objekt sa mal zakomponovať s pôvodným domom do jedného celku. Vyskytla sa však otázka, či nový dom postaviť klasicky, za pôvodný dom do hĺbky parcely, alebo zvoliť iný koncept. Architekt Ivan Matušík vnímal záhradu ako hodnotu, ktorú by bolo škoda zastavať, a to aj v prípade, že by sa v budúcnosti mohlo rátať s tým, že sa záhrada „úžitkového charakteru“ postupne zmení na viac okrasný a oddychový priestor, oddelený od susedných vyššou zeleňou.

Dom získal prvé miesto v kategórii rodinné domy v súťaži Progresívne, cenovo dostupné bývanie 2005, ktorú každoročne vyhlasuje MVRR, a bol nominovaný aj v kategórii rodinné domy v architektonickej súťaži CE.ZA.AR 2006.

Kategória:Domy na Slovensku
Kategória:Ivanka pri Dunaji
Slovenské právo (súčasnosť)

**Slovenské právo** je právo Slovenskej republiky.

Súčasná slovenská legislatíva, podobne ako väčšina európskej legislatívy, má svoje korene v rímskom práve. To vyznávalo princípy: rovnosť pred zákonom, prezumpcia neviny, pri pochybnostiach rozhodnúť v prospech obžalovaného, neznalosť zákona naospravedlňuje). 

Po zmene režimu v roku 1989 bolo potrebné urýchlene vypracovať novú legislatívu. Legislatívci vychádzali z česko-slovenského práva platného do roku 1951 – teda prakticky o právo prvej česko-slovenskej republiky. Tým sa síce podarilo veľmi rýchlo vytvoriť nový legislatívny rámec, ale keďže zákony boli pripravované veľmi rýchlo, vyžadovali si častú novelizáciu (a tento stav do určitej miery pretrváva dodnes). Po rozdelení Česko-Slovenska na Česko a Slovensko si obe republiky začali vytvárať vlastnú legislatívu a dnes už v niektorých oblastiach existujú značné rozdiely. 

V súvislosti so vstupom Slovenska do Európskej únie bolo treba uskutočniť harmonizáciu (zosúladenie) slovenskej legislatívy so smernicami Európskej únie. V priebehu dvoch rokov boli harmonizované všetky rozhodujúce zákony.

Po tom, ako sa Slovensko stalo členom Európskej únie, sa legislatíva Európskej únie automaticky stala nadriadenou  národnej legislatíve Slovenska. Nejde tu ale o totálny diktát Európskej únie, pretože po prijatí akejkoľvek novej smernice Európskej únie majú členské štáty k dispozícii určité časové obdobie, počas ktorého túto novú smernicu zakomponujú do svojho národného práva. Ďalšie zmäkčenie predstavuje skutočnosť, že smernice Európskej únie často ponechávajú rozhodnutie o detailoch na členských štátoch.    

Kategória:Právo na Slovensku
Kyborg (film)

***Kyborg*** () je americký akčný sci-fi film v réžii Alberta Pyuna z roku 1989. V hlavnej úlohe sa ako *Gibson Rickenbacker* predstavil Jean Claude Van Damme. 

## Zápletka

*Gibson* je pouličný zápasník - vyhnanec, bojujúci s gangom sadistických pirátov, vedených *Fenderom Tremolom* (Vincent Klyn), pozdĺž východného pobrežia Spojených štátov v post-apokalyptickej blízkej budúcnosti. Ako sa mor šíri civilizáciou zničenou anarchiou, genocídou a hladovaním, pracuje v Atlante malá skupinka vedcov a lekárov na lieku, ktorým sa pokúsia vyliečiť to, čo zostalo z ľudstva. Potrebujú však informácie uložené v počítačovom systéme v New York City, aby liek dokončili, a tak operujú dobrovoľníčku *Pearl Prophetovú* (Dayle Haddon) a vytvoria cyborga, ktorý sa pokúsi dostať sa tam, stiahnuť informácie o lieku a doručiť ich späť. Počas jej zúfalej cesty ju ale zajme kanibalský gang pirátov, ktorý si chce liek nechať pre seba a použiť ho na ovládnutie celého sveta. Jedine Gibson ju môže zachrániť.

Kategória:Filmy USA
Kategória:Filmy z 1989
Kategória:Filmy podľa názvu
Čchungdžu

right|thumb|Mesto Čchungdžu v provincii Čchungčchongbuk-to
right|thumb|Poloha provincie Čhungčhongbuk-do
**Čchungdžu** (kórejsky 충주) je juhokórejské mesto. Nachádza sa v strednej časti územia, v provincii Čchungčchongbuk-to (충청북도). Na území s rozlohou 983 km² tu žije približne 211,075 obyvateľov (údaj z roku 2001). V okolí mesta sa rozprestiera pohorie Nam-san (남산) s najvyšším bodom vo výške 663 metrov. Čchungdžu je známe každoročným organizovaním festivalu bojových umení.

## Externé odkazy
* Oficiálna stránka mesta Čchungdžu

## Zdroj
* 

Kategória:Mestá v Kórejskej republike
Príkaz na popravu

***Príkaz na popravu*** (ang. *Death Warrant*) je americko-kanadský akčný film režiséra Derana Sarafiana z roku 1990. V hlavnej úlohe sa predstavil Jean Claude Van Damme ako detektív Burke.

## Zápletka

Detektív Burke objaví v opustenom dome maniaka, ktorého volajú Sandman. Sandmanovi sa takmer podarí Burkea zabiť, ale ten ho nakoniec zneškodní tak, že ho postrelí. O 16 mesiacov neskôr sa Burke stáva členom špeciálnej jednotky pre zvláštne úlohy, ktorú zriadil guvernér na vyšetrenie neobjasnených vrážd v štátnej väznici Harrison v Kalifornii. Burke sa v utajení ako väzeň dostáva do väznice a jeho kontakt s jednotkou sprostredkováva len právnička Amanda Beckettová (Cynthia Gibb), ktorá hrá rolu jeho manželky. Burke a Beckettová si spočiatku nevyhovujú ako ľudia, takže ich manželstvo vyzerá vierohodne.Burke je nútený prežiť v ponurom, špinavom prostredí väznice, je obklopený nepriateľstvom a podozrievaním, ale niekoľkým väzňom pomôže a tí mu na oplátku pomôžu pri vyšetrovaní. Medzitým sú ďalší spoluväzni záhadne zavraždení, vrátane väzňa, čo bol s Burkeom na cele. Väzeňský strážca s kamennou tvárou DeGraff (Art LeFleur) Burkea strčí na samotku, kde ho brutálne vypočúvajú a mučia. Akoby toho nebolo dosť, do väznice privezú Sandmana, takže je len otázkou času, kedy sa prevalí Burkeovo utajenie. Burke zistí, že väzňov zabíjajú kvôli ich vnútorným orgánom. Beckettová zatiaľ zistí, že za tými vraždami je jej nadriadený - Vogler (George Dickerson) a tiež Dr. Gottesman (Armin Shimerman), chirurg, ktorý vyberá orgány, aby ich predali ľuďom, ktorí ich zúfalo potrebujú. Vogler sa pokúsi odstrániť Beckettovú. Burke sa odhodlá na útek z väzenia a Sandman so stovkou naštvaných väzňov ho nasleduje. Sú voľní, ozbrojení a vedia, že Burke je policajt. Burke a Sandman sa ocitnú v súboji a Burke Sandmana zabije. Následne Burke vyrazí proti Voglerovi a Gottesmanovi.

Kategória:Filmy USA
Kategória:Filmy z 1990
Kategória:Akčné filmy USA
Kategória:Filmy podľa názvu
Tixotropná látka

**Tixotropná látka** je polotuhá teda gélovitá zlúčenina, ktorej štruktúra je daná jedným typom častice, ktorá nesie ostatné zložky. Keď bude pôsobiť na danú látku vnútorná sila, väzby medzi jednotlivými časticami v suspenzii oslabujú a látka čiastočne stráca svoju pôvodnú štruktúru – chová sa potom skôr ako tekutina a jej viskozita klesá s rastúcim šmykovým napätím. Necháme však túto látku odstáť, vráti sa do gélovitého stavu.

Kategória:Chemické zlúčeniny
Sputnik 10

**Kosmičeskij korabľ 5**, **Korabľ-sputnik 5** alebo **Sputnik 10** bola sovietska družica z programu Sputnik, išlo o posledný testovací let vesmírnej lode Vostok pred prvým pilotovaným vesmírnym letom. Štart sa uskutočnil 25. marca 1961. Na palube sa nachádzala figurína kosmonauta a pes Zvjozdočka. Let bol úspešný a po jednom oblete došlo k pristátiu.

Kategória:Program Sputnik
Kategória:Program Vostok
Kategória:Kozmonautika v 1961
Sputnik 6

**Kosmičeskij korabľ 3**, **Korabľ-sputnik 3** alebo **Sputnik 6** bola sovietska družica z programu Sputnik, išlo o tretí testovací let vesmírnej lode Vostok. Štart sa uskutočnil 1. decembra 1960 a návrat sa mal uskutočniť o deň neskôr. Na palube boli dva psy - Pčolka a Muška. Návrat sa však kvôli chybe v navigácii nevydaril a loď bola preventívne zničená, aby sa nedostala do cudzích rúk. Oba psy zahynuli.

Kategória:Program Sputnik
Kategória:Program Vostok
Kategória:Kozmonautika v 1960
Asašio (trieda lodí)

**Asašio** bola trieda torpédoborcov Imperiálneho japonského námorníctva. Bola postavená v rokoch 1937 až 1939.

Mala desať jednotiek:
* Asašio 
* Óšio
* Mičišio
* Arašio
* Nacugumo
* Jamagumo
* Minegumo
* Asagumo
* Arare
* Kasumi
## Zdroje


Kategória:Japonské torpédoborce